b'\n_START_ARTICLE_\nHotel Abbazia\n_START_SECTION_\nVsebina\n_START_PARAGRAPH_\nVi\xc5\xa1nji kriminalisti\xc4\x8dni in\xc5\xa1pektor Martin Vrenko je imel \xc5\xa1e nekaj dni lanskega dopusta, zato sta se z \xc5\xbeeno Mojco odpravila na po\xc4\x8ditnice na Hrva\xc5\xa1ko, natan\xc4\x8dneje v Opatijo. \xc5\xbdena je na pla\xc5\xbei prebirala knjige, ki so se ji nabrale \xc4\x8dez celo leto. Tudi detektiv Vrenko je u\xc5\xbeival na pla\xc5\xbei, prebiral \xc4\x8dasopise in opazoval dogajanje na morju, vendar mu je kmalu postalo dolg\xc4\x8das. Ob prebiranju lokalnega \xc4\x8dasopisa ga je pritegnil \xc4\x8dlanek o zlo\xc4\x8dinu, ki se je zgodil v Opatiji: Umoril \xc5\xbeeno, nato si sodil sam. Njegova predanost poklicu in tudi dolg\xc4\x8das sta pripomogla k vse ve\xc4\x8djem zanimanju za ta primer. Njegovo nestrpnost je opazila tudi njegova \xc5\xbeena Mojca in mu svetovala naj obi\xc5\xa1\xc4\x8de kriminalista, ki je zadol\xc5\xbeen za ta primer. Martin Vrenko je obiskal prijatelja in kriminalista, Ante Houro. Na\xc5\xa1el ga je v prijetni konobi, ob morju. Poleg njega je bilo \xc5\xa1e nekaj kriminalistov. Vrenko je na\xc4\x8del pogovor o primeru in tako so se za\xc4\x8deli pogovarjati in re\xc5\xa1evati primer.\n_START_SECTION_\nZbirka\n_START_PARAGRAPH_\nKnjiga je peti zaporedni detektivski roman, kateri govori o primerih in\xc5\xa1pektorja Vrenka, ki se iz Maribora zdaj seli vse do Opatije. Zbirka detektivskih romanov ni dolo\xc4\x8dena. Do zdaj jih je iz\xc5\xa1lo \xc5\xbee \xc5\xa1est: Olje na balkonu 2007 (Prvi primer in\xc5\xa1pektorja Vrenka), Retrospektiva 2008 (Drugi primer in\xc5\xa1pektorja Vrenka), Tanek Led 2009 (Tretji primer in\xc5\xa1pektorja Vrenka), Evropa 2010 (\xc4\x8cetrti primer in\xc5\xa1pektorja Vrenka), Hotel Abbazia 2011 (Peti primer in\xc5\xa1pektorja Vrenka), Obsedenosti v \xc4\x8dasu krize 2012 (\xc5\xa0esti primer in\xc5\xa1pektorja Vrenka).\n_START_SECTION_\nOcene in nagrade\n_START_PARAGRAPH_\nAvgust Dem\xc5\xa1ar je bil za ta roman nominiran za kresnikovo nagrado.\n_START_SECTION_\nIzdaje in prevodi\n_START_PARAGRAPH_\nPrva izdaja romana je iz\xc5\xa1la marca 2011, pri zalo\xc5\xbebi Sanje. (COBISS)'